**Iepirkuma procedūras "TEC-1 mehānisko iekārtu uzturēšanas remonts 2023. un 2024.gadā" (ID Nr.AS "Latvenergo" 2022/23)**

**ziņojums**

sagatavots saskaņā ar 28.03.2017. Ministru kabineta noteikumu Nr.187 p.98.

**1. Sabiedrisko pakalpojumu sniedzēja nosaukums un adrese, iepirkuma identifikācijas numurs, iepirkuma procedūras veids un tās izvēles pamatojums, līguma priekšmets:**

* 1. Sabiedrisko pakalpojumu sniedzēja nosaukums: Akciju sabiedrība "Latvenergo".
  2. Sabiedrisko pakalpojumu sniedzēja adrese: Pulkveža Brieža iela 12, Rīga, LV-1230.
  3. Iepirkuma identifikācijas numurs: AS "Latvenergo" 2022/23.
  4. Iepirkuma procedūras veids: sarunu procedūra, publicējot dalības uzaicinājumu.
  5. Iepirkuma procedūras izvēles pamatojums: Sabiedrisko pakalpojumu sniedzēju iepirkumu likuma 13.panta sestā daļa.

1.6. Līguma priekšmets: TEC-1 mehānisko iekārtu uzturēšanas remonts 2023. un 2024.gadā.

**2. Datums, kad paziņojums par līgumu publicēts Eiropas Savienības Oficiālajā Vēstnesī un Iepirkumu uzraudzības biroja tīmekļvietnē:**

* 1. Paziņojums par līgumu publicēts Iepirkumu uzraudzības biroja tīmekļvietnē 2022.gada 11.augustā;
  2. Paziņojums par līgumu publicēts Eiropas Savienības Oficiālajā Vēstnesī 2022.gada 12.augustā.

**3. Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji un pieaicinātie eksperti:**

* 1. Iepirkuma komisijas sastāvs: Tatjana Kromāne, Sergejs Smirnovs, Armands Rikmanis, Roberts Veselauskis, Aigars Greitāns.
  2. Iepirkuma komisijas izveidošanas pamatojums: 2022.gada 21.jūlija Rīkojums Nr.235 "Par iepirkuma procedūras komisijas izveidošanu sarunu procedūras – "Rezerves daļu iegāde TEC-2 2.energobloka tvaika turbīnas inspekcijas nodrošināšanai" organizēšanai".
  3. Iepirkuma procedūras dokumentu sagatavotāji un pieaicinātie eksperti (papildus komisijai): Iļja Kaminskis.

**4. Pieteikumu un sākotnējo piedāvājumu iesniegšanas termiņš:**

* 1. Pieteikumu iesniegšanas termiņš: līdz 2022.gada 13.septembra, plkst. 13:00;
  2. Sākotnējo piedāvājumu iesniegšanas termiņš: līdz 2022.gada 14.oktobra, plkst.14:00.

**5. Piegādātāju nosaukumi, kuri pieteikušies uz kandidātu atlasi, un to pretendentu nosaukumi, kuri ir iesnieguši piedāvājumus, kā arī piedāvātās cenas vai izmaksas:**

5.1. Piegādātāju nosaukumi, kuri pieteikušies uz kandidātu atlasi:

5.1.1. SIA "Elsana", reģ.Nr. 40003048441;

5.1.2. SIA "energoremonts rīga", reģ.Nr. 40003458 871;

5.1.3. SIA "Enersense", reģ.Nr. 50003563201;

5.1.4. SIA "Industry Service Partner", reģ.Nr.40003635527.

5.2. Pretendentu nosaukumi, kuri ir iesnieguši piedāvājumus, kā arī piedāvātās cenas vai izmaksas, EUR bez PVN:

|  |  |
| --- | --- |
| ***Pretendents*** | **Piedāvājuma cena, EUR bez PVN** |
| SIA "Energoremonts Rīga" | 607 978.93 |
| SIA "EMPOWER" | 733 991.00 |
| SIA "Industry Service Partner" | 780 184.13 |

**6. Kandidātu skaita samazināšanas gadījumā norāda izraudzīto kandidātu nosaukumus un to izraudzīšanās iemeslus, noraidīto kandidātu nosaukumus un to noraidīšanas iemeslus:** kandidātu skaita samazināšana nebija paredzēta.

**7. Piedāvājumu skaita samazināšanas gadījumā norāda izraudzīto pretendentu nosaukumus un to izraudzīšanās iemeslus, noraidīto pretendentu nosaukumus un to noraidīšanas iemeslus:** piedāvājumu skaita samazināšana nebija paredzēta.

**8. Pieteikumu un piedāvājumu atvēršanas vieta, datums un laiks:**

8.1 Pieteikumu atvēršanas vieta, datums un laiks: elektroniskā iepirkumu sistēma www.eis.gov.lv, 2022.gada 13.septembrī plkst. 13:00;

8.2. Piedāvājumu atvēršanas vieta, datums un laiks: elektroniskā iepirkumu sistēma www.eis.gov.lv, 2022.gada 14.oktobrī plkst.14:00.

**9. Sarunu posmi un to rezultāti:**

Izmantota II posma nolikuma 4.2.2.2. punktā paredzētā iespēja un iepirkuma līguma slēgšanas tiesības piešķirtas bez sarunām, balstoties uz sākotnējiem piedāvājumiem.

**10. Pretendenta nosaukums, ar kuru nolemts slēgt iepirkuma līgumu, piedāvātā līgumcena, kā arī piedāvājumu izvērtēšanas kopsavilkums un pamatojums piedāvājuma izvēlei:**

10.1. Pretendenta nosaukums, ar kuru nolemts slēgt iepirkuma līgumu: SIA "ENERGOREMONTS RĪGA", reģ.Nr. 40003458 871;

10.2. Piedāvātā līgumcena: 607 978.93 EUR (bez PVN);

10.3. Pamatojums piedāvājuma izvēlei: atbilstošs piedāvājums ar viszemāko piedāvājuma cenu.

**11. Informācija, ja tā ir zināma, par to iepirkuma līguma vai vispārīgās vienošanās daļu, kuru izraudzītais piegādātājs plānojis nodot apakšuzņēmējiem, kā arī apakšuzņēmēju nosaukumi**:

Netiek piesaistīti.

**12. Pamatojums lēmumam par katru noraidīto kandidātu un pretendentu, kā arī par katru iepirkuma procedūras dokumentiem neatbilstošu pieteikumu un piedāvājumu:** Kandidāts SIA "Elsana" ir izslēgts no dalības iepirkuma procedūrā pamatojoties uz Nolikuma p.5.2.2. - nav iesniegta Nolikuma p.3.1.2.3.-3.1.2.7. un p.4.3.4.3. pieprasīta informācija.

**13.** **Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru:** nav attiecināms.

**14. Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu:** neviens piedāvājums netika atzīts par nepamatoti lētu.

**15. Iemesli, kuru dēļ netiek paredzēta elektroniska pieteikumu un piedāvājumu iesniegšana, ja sabiedrisko pakalpojumu sniedzējam ir pienākums pieteikumu un piedāvājumu saņemšanai izmantot elektroniskās informācijas sistēmas:** pieteikumu un piedāvājumu iesniegšanai tika izmantotas elektroniskās informācijas sistēmas.

**16. Konstatētie interešu konflikti un pasākumi, kas veikti to novēršanai:** interešu konflikti nav konstatēti.